Europa fierbe. În Spania și Franța oamenii își pierd răbdarea și ies în stradă.
În Spania și Franța oamenii își pierd răbdarea și ies în stradă. Protestează zgomotos față de noile restricții impuse din cauza coronavirusului. Madridul este capitala europeană cu cea mai mare rată de contaminare a virusului.
Locuitorii Madridului sunt nemulțumiți că doar anumite cartiere sunt izolate și niciunul din zona bogată a orașului.Până acum au fost cel puțin 15 manifestații spontane. Localnicii au strigat lozinci împotriva apariției ghetourilor și au cerut demisia liderului guvernului regional. 850.000 de persoane, adică 13% dintre locuitorii regiunii, sunt acum în carantină.În această zonă cazurile depășesc numărul de 1.000 la 100.000 de locuitori. Patru cartiere din Madrid și șapte cartiere satelit sunt izolate pentru 14 zile.Protestatarii cer mai multe controale PCR pe cartiere și investiții în sistemul public de sănătate de la Madrid, care este saturat de solicitări.Premierul Spaniei, Pedro Sánchez, va discuta cu liderul regional de la Madrid despre posibila implicare a armatei în acțiuni de dezinfectare și pentru angajarea medicilor militari în combaterea virusului.